AksaraLLM/aksara-bahasa-daerah-v1 huggingface dataset:
Etta Herawati ning masarakat dhèwèké kondhang karo jeneng Bertha () ya iku penyanyi lan guru vokal Indonésia.
Dhèwèké wiwit dikenal publik wektu isih lan sok dijukut dadi juri ana kontès ajang nyanyi kang kerep dianaké ing televisi.
Nanging ning kalangan donya entertainment, jeneng wanita kelahiran Jakarta, 27 Januari 1968 iki wis dikenal masarakat kerana kerep dadi guru vokal para artis.
kaya ta baé Shanty, Dewi Sandra, Tamara Bleszynski ya iku sabagian cilik artis kang sinau vokal déning bertha.
wanita kang biyasa diceluk Bertha iki dikenal dadi guru vokal kang disiplin, kedisiplinan mau diolih saka ajaran keluargané nalika esih cilik.
bapakné kang dadi bala bisa gawé Bertha dadi pribadi kang disiplin.
Donya tarik suara lan musik wis dikenali awit cilik.
meski wong saka tuwané ora duwé getih kesenian nanging anak kaping pisanan saka 6 sadulur iki kerep ngrungakaké jinis-jinising musik,
awit saka musik keroncong, dangdut, pop lan rock.
dhèwèké uga rajin mèlu lomba-lomba ing babagan musik lan tarik suara, dan lan kasilé dhèwèké bisa olih juwara.
ing antarané juara MTQ se-kodya Malang (1984), juara lomba nyanyi se-kodya Malang (1986), lan juara festival rock ing Surabaya (1987).

Kanggo ngasah kepekaané déning musik, Bertha kang urip wiwit cilik ning kutha Malang lan Madiun iki njukut les les piano.
Tanapi les piano mau mung dilakoni sebulan suwine mung kanggo ajaran cara maca not balok, kerana ora ada banda kanggo mbayar.
Akhiré, dhèwèké milih les jogèd yang disinauni kanthi modal tenaga aliyas gratis.
Bertha kang duwé kepenginan yèn les musik iku larang regané.
awit wektu iku dhèwèké duwé gegayuhan kanggo ngadegaké sekolah kanggo nyinaoni musik kang murah lan bisa nyandhak.

Cita-citané akhiré bisa diwujudaké sawisé dhèwèké pindah ing kutha krajan, Jakarta taun 1996.
Wektu iku Bertha wis nemu 'jiwané', ya iku musik jazz.
Tekaning kutha Jakarta dhèwèké maneni nyanyi karo komunitas jazz.
Nanging nasibé bedha, patemonané karo musisi Dwiki Dharmawan lan Indra Lesmana kang akhiré nggawé Bertha kanggo dadi guru vokal.
awit iku, Bertha mantap nekuni profesiné dadi guru vokal sanajan dhèwèké ora duwé basic pendidikan formal ning babagan tarik suara.
wektu iku dhèwèké wis duwé sekolah vokal, Talenta Suara Bertha kang adegaké ningtaun 1998
Ning masalah pribadiné, Bertha nikah karo musisi, Michael McCarthy (personel Reel People) tanggal 29 Agustus 2001.
Pasangan musisi iki wis momong anak kang dijenengi Jasmine Malaeka.

Penyanyi lan instruktur vocal Etha Herawati kang akrab diundang Bertha iki ngaku prihatin karo langkané penyanyi solo kang berkualitas ing Indonésia.

Meski akèh audisi penyanyi, tanapi iku mau ora bisa ndorong lairé calon penyanyi berkualitas.
Mungguhe bertha Salah sijiné penyebab ya iku ora anané karakter kuat ing para calon penyanyi lan kurange tekad ing kalangan bocah-bocah nom-noman kanggo
ngembangaké bakaté dhéwé-dhéwé.

Diskografi 
 Tak Harus Memiliki

Cathetan suku 

Penyanyi Indonésia
Guru vokal Indonesia
Virdy Megananda kang kondhang kanthi jeneng Bebi () ya iku musisi lan penyanyi saka Indonésia. Bebi iku vokalis grup musik Romeo, amarga iku dhèwèké kondhang kanthi jeneng..
Sadurungé mbéntuk band Romeo karo Bimo lan Yudha, Bebi ya iku personel saka grup band Bima.
Ing tanggal 14 Dhésèmber 2004 Bebi krama karo presenter/aktris Meisya Siregar. Saka kramané karo Meisya, Bebi duwé putra siji ya iku Lyrics Syabila Mu Saqeena kang lair ing tanggal 25 Agustus 2005.,

KARIR 
Jeneng Bebei Romeo iki kondhang nalika dhèwèké nyanyi lagu
kanthi judhul lagu Bunga Terakhir. Bareng grup band Romeo mau, Bebi wis kasil ngrilis 4 album nganti taun 2006, ya iku ROMEO (1998), BUNGA TERAKHIR (1999), WANITA (2002), lan LELAKI UNTUKMU (2006).
Ing taun 2005, Bebi ngrilis album solo kang bertajuk LAGU TENTANG CINTA.

Priya kelahiran Jakarta, 6 September 1974 iki uga ngriptaké lagu kanggo para penyanyi liyané,
ya iku Mencintaimu (dinyanyiké déning Krisdayanti), Perbedaan (dinyanyiké déning Ari Lasso),
lan Andai Aku Bisa (dicipta bareng Dhani 'Déwa 19', dinyanyiké déning almarhum Chrisye).

Ing pungkasan Juni 2009, Bebi dadi kang ngréka lagu Bukan Cinta Biyasa kang dinyanyiké déning Afgan ngrasa dirugèkaké.
Pasalé lagu iki dibajak déning salah sijining operator telepon ing Malaysia.
Nganti wektu iki masalah iki lagi dirampungaké liwat jalur hukum.

Kesuksesan Bebi ing ngorbiatké artis-artis anyar, ora perlu diragukaké manèh.
Banjur saikiné dhèwèké mantep kanggo luwih serius ndadeké musik dadi bisnis.
Ing Awal 2010, dhèwèké ngresmèké label rekamané kanthi jeneng Keci Music.

Ing Jum'at, 15 Juli 2011, Musisi top Bebi Romeo ora tau mandhek ngriptaké lagu kanggo para musisi ing tanah air Indonésia.
.
Ing kalodhangan iki kang éntuk kebagian mau ya iku penyanyi wanita Silva Kavadia. nanging
miturut Bebi, lagu-lagu kang arep kanggo Silva bedha karo liyané.

DISKOGRAFI 
 SEBUAH AWAL bebarengan karo Bima
 ROMEO (1998) bebarengan karo Romeo
 BUNGA TERAKHIR (1999) bebarengan karo Romeo
 WANITA (2002) bebarengan karo Romeo
 LAGU TENTANG CINTA (2005)
 LELAKI UNTUKMU (2006) bebarengan karo Romeo

Diskografi 
 Sebuah Awal bebarengan karo Bima
 Romeo (1998) bebarengan karo Romeo
 Bunga Terakhir (1999) bebarengan karo Romeo
 Wanita (2002) bebarengan karo Romeo
 Lagu Tentang Cinta (2005)
 Lelaki Untukmu (2006) bebarengan karo Romeo

Cathetan suku 

Penyanyi Indonésia
Musisi Indonésia
Wong Jakarta
Lair 1974
Suku Xibe utawa Suku Sibo iku salah siji sujuku saka pitung suku minoritas ing Republik Rakyat Cina. Suku iki duwé buyut kang padha kaya ta Suku Manchu, Suku Mongol, Suku Daur, Suku Hezhen, Suku Oroqen, Suku Ewenki. Kapitu suku iki kagolong kelompok Manchu Tungusic.

Suku Xibe manggon ing Lor Wétan Cina, ya iku ana ing Liao Ning lan Jilin lan ing panggon otonomi Uygur Xinjiang, ing ILI. Nalika sensus taun 2000, suku xibes cacahé ana 188,000. Ing Provinsi Liao Ning, kurang luwih ana 50.000 wong suku Xibe kang urip ing Orion Xibe. Lumrahé suku iki ana ing kutha Yinning, Xinjiang. Paling akèh ana ing Chabucha’er Xibe Otonomi County, kira-kira 30,000.
Basa Xibe kang di duwé Tungusic cabang suku Manchu saka Kulawarga Basa Altai. Saka legendha na carita yèn suku Xibe duwé script nanging ilang nalika ana Dinasti Qing (1644-1911). Basa Han lan basa Manchu luwih akèh digunakaké déning suku Xibe.

Suku Xibe ing Xinjiang duwé kaparcayan poltyheism sadurungé Cina merdheka ing taun 1949. Saliyané déwa-déwa naga, lemah, suku Xibes uga nyembah déwa kang jaga mah lan kéwan. Saliyané iku wong suku Xibe prcaya marang Shamanisme lan Buddhisme. Suku Xibes iku kagolong suku kang nyembah leluhur, ana sesajene kaya ta iwak, melon, ing saben wuln Juli.

Cathetan suku 

Cina
Suku bangsa ing Cina
Lelana akasa utawa pangulandaran akasa iku eksplorasi fisik saka barang ing njaba Bumi lan racaké nganggo tèknologi, ngèlmu kawruh, lan pulitik kang duwé ana gandhèng cènèngé karo jaba akasa. Salah sijiné kang paling kondhang lan pérangan wigati saka jelajah akasa ya iku pandharatan pisanan manungsa ing wulan nalika ing perlombaan akasa antarané Amérikah Sarékat lan Uni Sovyèt.

Ide ngirim objek nign akasa ana ing jero pikiran saka penulis sains fiksi atusan taun sadurungé dadi kanyataan. Ing karya-karya tulis uga nggambaraké kepiyé carané bisa nglakoni. Ing abad 20, manut jumlah propulsi teknologi kang cukup, material kang kuat lan ènthèng nganggo kecanggihan tèknologi lan sains liyané, ide misi jaba bumi wis ora mung ana ing ngimpi, nanging dadi sawijining kanyataan.

Museum National Air and Space (National Air and Space Museum, NASM) ing National Mall ing Washington, D.C. masang conto watu saka bulan kang bisa didelok lan dicekel para kang mirsani, kapsul Gemini lan roket Soviet. Steven F. Udvar-Hazy Center ing Dulles International Airport ing Virginia Utara mamèrké akèh tèknologi aerospace ing sak papan: Pesawat luar akasa Enterprise, pesawat Concorde lan isih ana pesawat lyané.

Cathetan suku 

Akasa
Imperium Britania ya iku imperium paling amba kang ana ing sajarah donya lan tau dadi kekuwatan utama ing donya. Imperium iki kalebu asil saka era penemuan Éropah kang diwiwiti saka panjelajah maritim global nagara-nagara Iberia ing akir abad ke-15 kang saka era karajan global Éropah. Ing taun 1921, Imperium Britania duwé populasi kira-kira 458 yuta wong. Laladan-laladan iku saiki wis dadi Nagara-Nagara Persemakmuran, prabawa Britania tetep kuwat ing seantero donya: ékonomi, hukum lan sistem papréntahan, masarakat, ulah raga (kaya ta kriket lan bal-balan), sarta panganggo basa Inggris dhéwé.
Imperium Britania tau dijuluki kraton srengéngé kang ora tau keleb amarga wewengkone membentang sepanjang bola donya lan ndadèkaké sumunare srengéngé, saora-orane ing salah sijiné saka akèhé koloni.

Cathetan suku 

Sajarah Britania Raya
Kakaisaran
Inggris
Hemiptera iku ordho saka gegremet sing uga ditepungi minangka kepik sajati (sanajan sapérangan anggota Hemiptera dudu kepik sajati). Hemiptera kapérang saka 80.000 spésies gegremet kaya déné tonggèrèt, tuma godhong, anggang-anggang, walang sangit, lan liya-liyané. Kéwan-kéwan iki kabèh duwé ciri-ciri mirunggan ya iku cangkem awangun dom lan ora ngalami metamorfosis sampurna.

Gegremet cilik sing ditepungi minangka kepik (ladybug) ora kalebu sajeroning Hemiptera, nanging kalebu sajeroning ordho Coleoptera (kumbang) amarga duwé béda ing pérangan anatomi lan siklus uripé.

Rujukan 

 
Gegremet
Astrid Sartiasari () ya iku penyanyi saka Indonésia. Dhèwèké tau olèh bebungah Best Vocal ing Festival kelompok band SMA sa-Surabaya,
sadurungé dhềwềké ditawani déning Sony Music amarga seneng karo suwarané kangng duwé warna.
Nalika taun 2003 Astrid dipercaya nyanyekake soundtrack  filem Tusuk Jelangkung, lan lagu Ratu Cahaya.
Saliyané iku uga ana filem kang judhulé Vina Bilang Cinta, kanthi tembang Di Dadaku Ada Kamu dan Cinta.

Karir Astrid tambah kondhang, kasempatan bola-bali nekani dhèwèké.
Astrid olih tawaran kanggo gabung ning album kompilasi bertajuk A Portrait of Yovie, ning kana dhèwèké kudu nembangaké
single karya Yovie Widianto kang judhulé Tak 100%.
Babagan iku ora gawế dhèwèké wegah ngono waế.

Ning akir taun 2005, Astrid nuli ngerilis album self-titled Astrid (2005).
Sing dadi tembangan unggulan ning album mau ya iku tembangan kang judhulé lagu Cinta Itu.
Tembangan iki nuli dadi theme-song filem MIRROR bebarengan karo tembangan-tembangan liyané, Ku Mau Kamu Selamanya, Cahaya Cinta lan Perpisahan.

Ning sasi Fèbruari 2007, Astrid ngetokaké manèh repackage saka debut albumé, karo nampilaké hit-single, Jadikan Aku Yang Kedua.

Ning tanggal 17 Juni 2011, Astrid dilamar déning Arlan Djowarsa.
Sakloron kang duwé kepenginan kanggo gawé single bebarengan, nanging amarga
esih padha sibuk dhéwé-dhéwé, akiré kepenginan mau durung bisa kawujud.
Sakloron bakal nikah ning sasi November, ning Surabaya, Jawa Timur.
Meski dhèwèké janji bakal terus dadi penyanyi meski dhèwèké bakal dadi garwané Arlan.

Full Album 
Album kang tau dirilis déning Astrid Sartiasari:
 Astrid (2005)
 Jadikan Aku Yang Ke 2 (2007)
 Lihat Aku Sekarang (2010)

Bebungah 
 Indosat Awards 2011-Penyanyi Pop Wanita Terpopuler

Cathetan suku 

Aktris Indonésia
Penyanyi Indonésia
Tokoh Surabaya
Atiek Prasetyawati () utawa luwih kondhang kanthi jeneng Atiek CB dhèwèké iku penyanyi saka Indonésia kang kondhang ing taun 80-an. Atik Candra Birawa utawa Atik CB wujud salah siji penyanyi kang duwé ciri kas kacamata ireng lan suwara kang merdhu.. Sawentara jeneng CB ing mburiné ya iku dijupuk saka jeneng grup pangiringé
wektu ngawiti profèsiné ing donya tarik swara. Tambahan CB kang cekakan saka Canda Birawa tetep ana nganti dadi jeneng populèré.

Lagu-lagu kang tau dipopulèraké déning dhèwèké iku ing antarané Suka-Suka, Optimis, Terserah Boy, Kekang, Risau, Benci Sendiri, Terapung lan tetembangan liya-liyané. Saliyané nggabung karo grup musik Candra Birawa dhèwèké uga tau nggabung ing grup vokal Rumpies, bareng Trie Utami lan liya-liyané kang wis mopulèraké
lagu kang judhulé Nurlela.

Ing taun 90-an, Atiek CB uga tau duwé prakara, nalika salah siji albumé kang coveré ana gambar palu lan arit dirilis, lambang mau dilarang amarga dianggep dadi lambang parté kuminis, kang dilarang ing Indonésia. Banjur saiki Atiek CB urip ing Amérika bareng bojo lan anak-anaké, dhèwèké uga tambah adoh saka profèsiné dadi penyanyi.

Tanggal 19 Juli taun 2011 dikabaraké manawa dhèwèké kang dianggep suwi ora ketara ing donya panglipur musik tanah air, penyanyi rock senior Atiek CB tampil ing sijining adicara musik Dahsyat nggawakké lagu-lagu lawasé. Tekané artis penyanyi rock senior Atiek CB ing Indonésia iki ora kanggo nyumbangake lagu-lagune, nanging mung kanggo nekani bapakké kang lagi gerah.

Kanggo kesibukan lan urusan nyanyi, Atiek CB pancèn wis ora aktif lan arang banget tampil ing acara-acara, nanging ing kasempatan mirunggan, Atiek kerep dadi bintang tamu musisi Indonésia kang ngeband ing Amérika.

Diskografi

Sala 

 Nusantaraku-1981
 Nusantara 2-1981
 Nusantara 7-1982
 Ilusi Pagi-1983
 Biarkan Aku Merindu
 Optimis
 Transisi-1984
 Akh!-1985
 Antara Anyer Dan Jakarta-1986
 Di Sudut Kemegahan Hidupnya-1986
 Bersuka Cita-1987
 Dia-1990
 Kekang-1991
 Aku
 Johnny Oh Johnny
 Maafkan-1991
 Setelah Kusadar-1992
 Berhentilah-1992
 Magis
 Kau Dimana
 Benci Sendiri
 Terapung
 Meditasi-1997
 Aku Jadi Aku

Bebarengan karo Rumpies 
 Nurlela-1989
 Nurlela Tabahkan Hatimu
 Aku Rindu Suasana Jatuh Cinta
 Pacarku

Bebarengan karo 7 Bintang 
 Jalan Masih Panjang
 Jangan Menambah Dosa
 Semua Milik Tuhan

Kolaborasi liya 
 Cinta Diundi (bebarengan karo Malyda)
 Kau dan Aku (bebarengan karo Ronny Sianturi)
 Kusadari (bebarengan karo Fariz RM & Malyda)

Album liya 
 1989-Album singel Nicky Astria, "Cinta Di Kota Tua" dhèwèké nembangaké "Aku Punya Cita Cita" duet karo Achmad Albar
 1989-Album Catatan Si Boy 3 lagu "Terserah Boy" karya Younky Soewarno & Deddy Dhukun
 1989-Album Oddie Agam, "10 Best + 2" lagu "Antara Anyer Dan Jakarta"
 1990-Album Sophia Latjuba, "Semoga Kau Tahu" karo Malyda nembangaké lagu "CINTA DIUNDI" karya Arie Satyawan & Eppy Budaya
 1990-Album Nourma Yunita, "Saleha" karo Ikang Fawzi nembangaké lagu "KEBERSAMAAN" karya Octav Sugess
 1990-Album Hening, lagu "SUKA SUKA" karya Andi Mapajalos lan "APA LAGI" karya Ryan Kyoto & Wacha HS

Cathetan sikil 

Penyanyi Indonésia
Anggota Rumpies
Globe iku bal donya utawa pepethan jagat awujud bunderan kanthi ukuran cilik lan nduwèni wangun telu awujud telu dhimènsi kanthi kamiringan 66 1/2 drajat déning garis ekliptika (bidang edar donya) uga kamiringan 23 1/2 saka srengéngé.

Peta
Venlo iku gemeente ing propinsi Limburg ing Walanda. Gemeente iki sing ndunungi ana 99.853 jiwa (1 April 2011) lan ambané ana 128,44 km².

Gemeente ing Walanda
Velden iku sawijining papan ing provinsi Limburg ing Walanda. Tempat iki sing ndunungi ana 5.190 jiwa (2007) lan ambané ana 18,84 km².

Gemeente ing Walanda
ya iku kalamangsa ana ing sajarah Jepang kang kadadéan antara taun 1333 nganti tekan 1336. Sawisé Keshogunan Kamakura kalah, Kaisar Go-Daigo mbalik manèh angone ngekel singgasana ya iku nalika taun 1333, lan ngadegaké pamaréntah anyar kanthi kakuwasaan kang pusate ana ing tangane kaisar. Kemmu ya iku jeneng jaman anyar kang diwiwiti taun 1334. Istilah "Restorasi Kemmu" ya iku saka pertalan istilah kang padha,  kang digunakaké ana ing Jepang nganti tekan sadurungé Perang Donya II. Sapérangan sejarawan uga mratélakaké yèn kalamangsa iki dadi kalamangsa . Papréntahan otokrasi kang dijalanake déning Kaisar Go-Daigo kanthi ora mesti dirasakaké déning para samurai. Pamaréntah Kaisar Go-Daigo pungkasané ditumbangake Ashikaga Takauji nalika taun 1336 kang uga dadi tanda rampunge kalamangsa Restorasi Kemmu. Sadawane papréntahan ana ing jaman Kamakura, ppapréntahan Keshogunan Kamakura anaing panguwasane kulawarga Tokusō saka klan Hōjō, déné kakuwasane ana ing tanganae klan Nagasaki kang njabat Naikanrei (pelayan klan Hōjō). Wiwit taun prastawa invasi Mongolia marang Jepang (1274 lan 1281), situwasi pulitik ana ing nagari dadi ora stabil. Kelompok kang antipamaréntah wiwit ana owahan ing provinsi-provinsi. Keshogunan uga wiwit kelangan panjurung dari kalangan samurai. Keshogunan Kamakura ngukuhaké sistem Ryōtōtetsuritsu kang ngukuhaké kaisar saka garis keturunan Daikaku-ji lan garis keturunan Jimyō-in bisa munggah singgasana kanthi geganten. Nalika taun 1318, Kaisar Go-Daigo kang asalé saka garis keturunan Daikaku-ji munggah singgasana. Kaisar Go-Daigo duwé kepenginan kanggo mbalekake sistem papréntahan kang kakuwasne langsung ana ing tangan kaisar kaya nalika rezim Engi-Tenryaku yang dijalanake déning Kaisar Murakami lan Kaisar Daigo ana ing jaman Heian.

Cathetan suku 

Sajarah Jepang
Jepang
Alice Cooper utawi ingkang gadhah asma lair Vincent Damon Furnier inggih punika rocker, panyerat tembang lan bintang akting, ingkang sampun gadhah karir langkung saking 4 dasawarsa.
Asma Alice Cooper diagem wiwit karir solo piyambakipun ing taun 1974 kaliyan album satunggal Welcome to My Nightmare (1975). Ing pundhi saderengipun dipunmangertosi manawi Cooper inggih punika personel grup band The Spiders, ingkang salajengipun piyambakipun medal.

Karir Alice Cooper 
Albumipun ingkang misuwur inggih punika Alice Cooper Goes to Hell, Lace and Whiskey, The Alice Cooper Show, Flush the Fashion, Special Forces, Zipper Catches Skin, DaDa, Hey Stoopid, lan sapanunggalipun. Ingkang paling anyar ing taun 2003, piyambakipun rilis album The Eyes Of Alice Cooper.
Cooper gadhah garwa Sheryl Goddard, inggih punika palatih nari. Lan sampun gadhah 3 putra Calico Cooper, Dashiel lan Sonora.

Cathetan suku 

Penyanyi Amérikah Sarékat
Penyanyi rock
Lair 1948
Lawrence Joseph Ellison () inggih punika satunggalipun tiyang saking Amérika ingkang kawentar minangka ratu bisnis, pandiri lan chief executive Oracle Corporation, satunggalipun perusahaan ageng prangkat lunak. Ing taun 2011, panjenenganipun dados tiyang paling sugih kaping gangsal sadonya, kanthi kasugihanipun 39.500.000.000 dollar Amérikah Sarékat.<ref
name="Forbes">Larry Ellison - Forbes, Forbes.com. Retrieved June 6, 2011.</ref>

Lawrence Joseph Ellison miyos ing Bronx, New York. Ibunipun nitipaken Ellison dhateng bulik lan paklikipun supados dipunopèni ngantos ageng. Ellison ageng ing apartemén ing kutha South Side. Ngantos yuswa kalih welas taun Ellison boten ngertos manawi dipunadhopsi. Bapak angkatipun kicalan bisnis real estate saéngga lajeng nyambut damel dados auditos kanggé otoritas perumahan publik. Wiwit alit, panjenenganipun gadhah bakat ing matematika lan ngèlmu pangetahuan. Ellison sekolah matematika ing Universitas Illinois.

Nalika ujian ingkang pungkasan ing taun kaping kalih kuliahipun, ibu angkatipun tilar donya saéngga panjenenganipun lajeng medal saking sekolah. Panjenenganipun lajeng ndhaftar ing Universitas Chichago, nanging lajeng medal malih ing semester kapisan. Rama angkatipun gadhah pamanggih manawi Ellison boten badhé suksés. Nanging, Ellison gadhah bakat ing babagan dhasar-dhasar pamrograman komputer ing Chichago. Panjenengan lajeng nyambut damel ing Berkeley, California. Sadangunipun wolung wulan salajengipun, Ellison gantos saking padamelan satunggal ngantos padamelan sanèsipun, nyambut damel minangka téknisi ing Fireman Fund lan Wells Fargo Bank.

Cathetan suku

Pranala njawi 
 
 Profile ing Oracle Corporation
 Profile ing Forbes
 Biography ing BBC News

Artikel mawa basa krama
Otodidak
Wirausahawan
Forbes 400
Yahudi-Amérika
Lair 1944
Tambo Minangkabau inggih punika karya sastra sajarah ingkang isinipun legenda-legenda ingkang wonten gegayutanipun kaliyan asal-usul bebrayan, nagari, lan tradisi ing wewengkon Minangkabau. Tambo Minangkabau dipunserat mawi basa Melayu ingkang wujudipun prosa utawi gancaran. Tambo asalipun saking basa Sansekerta, tambay ingkang tegesipun wiwitanipun. Wonten ing tradisi masarakat Minangkabau, tambo kalebet satunggalipun warisan ingkang turun-tinurun ingkang dipunsebaraken mawi lesan. Tembung tambo utawi terambo saged ugi gadhah maksud sajarah, hikayat, utawi riwayat. Maknanipun sami kaliyan babad ing basa Jawa utawi basa Sunda.

Panyeratan tambo Minangkabau ingkang sepisanan kapanggih ing wujud aksara Arab lan mawi basa Minangkabau. Panyeratan ing wujud latin nembé wonten ing purwanipun abad kaping 20, ingkang isinipun sampun mbandhingaken kaliyan sawatawis bukti sajarah ingkang wonten gegayutanipun. Gunggungipun naskah ingkang sampun kapanggih wonten 83 naskah. Irah-irahanipun punika manéka warni, ing antawisipun inggih punika Undhang-Undhang Minangkabau, Tambo Adat, Adat Istiadat Minangkabau, Kitab Kesimpanan Adat lan Undhang-Undhang, Undhang-Undhang Luhak Tiga Laras, lan Undhang-Undhang Adat. Tambo ing Minangkabau wonten kalih babagan ingkang utami, inggih punika tambo alam, ingkang nyariyosaken asal-usul moyang lan karajan Minangkabau lan tambo adat, ingkang nyariyosaken adat, sistem papréntahan, lan undang-undang babagan papréntahan Minangkabau ing jaman kepengker.

Cathetan suku

Pranala njawi 
 Parole Tambo, da Matetika Alam Minangkabau 

Artikel mawa basa krama
Viking inggih punika bebrayan saking Skandinavia ingkang gadhah padamelan minangka bakul, tani, lan ingkang paling misuwur inggih punika dados perompak (asring sanget dipunlaksanakaksen nalika boten kasil anggénipun dol-tinumbas]], ingkang ing antawisipun taun 800 lan 1050 njarah, nguwaosi lan dol-tinumbas ing pasisir, lèpèn lan pulo ing Éropa lan pasisir lor wétanipun Amérika Lèr, sarta wewengkon sisih wétanipun Éropa ngantos dumugi Ruslan lan Konstantinopel. Tiyang viking nyebat dhiri piyambakipun mawi tetembungan Norsemen (tiyang lèr]], lan sumber-sumber utami saking Ruslan lan Bizantium nyebat viking kanthi tetembungan Varangian. Tiyang Skandinavia modern ngantos sapunika nyebat viking kaanthi tetembungan nordbor (tiyang lèr).

Leif Eriksson, ingkang wonten ing saga Èslan dipunpratelakaken minangka katurunan trah pangarsanipun Viking Nurwègen ingkang damel perkampungan ingkang sepisanan ing Grunlan watawis taun 985, kadosiun dados tiyang ingkang kapisan ingkang manggihi Amérika watawis taun 1000. Perkampungan ingkang dipundamel kadosipun inggih punika ing L'Anse aux Meadows, inggih punika ing Newfoundland lan Labrador, Kanadha.

Tetembungan Abad Viking sampun dipunanggé kanggé nyebat periode sajarah Skandinavia saking taun 800 ngantos 1066, inggih punika nalika tilar donyanipun Harald III Sigurdsson.

Pranala njawi 
 Northvegr.org

Cathetan suku 

Artikel mawa basa krama
Sajarah Éropa
Golongan ètnik
Stefanía Fernández Krupij () inggih punika salah satunggalipun modhèl lan pamenang Miss Universe 2009.

Pagesangan pribadinipun 
Fernández punika gadhah trah utawi katurunan Ruslan, Ukraina, Polen, lan Galicia. Ramanipun, José Luis Fernández, miyos ing Galicia, Spanyol, nanging lajeng migrasi dhateng Venezuela nalika taun 1964. Ibunipun Nadia Krupij Holojad, putri salah satunggalipun imigran saking Ruslan ingkang mlajeng saking Ruslan nalika samanten dipunkuwaosi kuminis.
Ramanipun Fernández dipunculik nalika taun 2005 ing praja Barinas ngantos gangsal dinten.

Miss Universe 2009 
Miss Universe 2008 Dayana Mendoza, ugi asalipun saking Venezuela, maringi makutha dhateng Fernández minangka Miss Universe 2009 nalika tanggal 23 Agustus 2009 ing Nassau, Bahama. Punika dados tandha dados sajarah Miss Universe ingkang sepisanan, inggih punika nagara ingkang sami dados menang malih ing taun salajengipun.
Paket bebungah ingkang kapérang dados arta, kontrak kanggé mromosikaken Miss Universe sadangunipun satunggal taun, mlampah-mlahpah kliling jagad, satunggal apartemén méwah prestisius gratis beaya sewa ing Kutha New York, bebungah-bebungah ingkang isinipun sepatu-sepatu karyanipun désainer kawentar, busana, lan prodhuk kasulistyan, $AS100.000 kanggé kursus ngantos kalih taun ing Akademi Film New York, lan aksés bébas dhateng griya-griya busana lan kasulistyan kawentar. Fernández gadhah kapinginan nelasaken wekdal jabatanipun minangka miss universe kanthi kliling donya kanggé matur bab isu-isu kamanungsan lan nyurung pendidikan HIV/AIDS.

Cathetan suku

Pranala njawi 
 Situs Miss Universe 

Artikel mawa basa krama
Tokoh Venezuela
Peserta Miss Universe 2009
Pemenang Miss Universe
Lair 1990
Kethèk oglèng utawi lèdhèk kethèk inggih punika salah satunggalipun kasenian tradhisional ingkang wonten ing Indonésia. Pagelaran kethèk ogléng ugi saged dipunpanggihi ing nagari India, Pakistan, Thailand, Viètnam, Cina, Jepang, lan Koréa. Jinis kasenian punika dipunparagani satunggalipun tiyang ingkang dipunsebat pawang. Pawang punika mbudidaya nglatih kethèk kanggé nglaksanakaken manéka warni kridha ingkang niru solah tingkahipun manungsa, kados nganggé rasukan, késah dhateng peken, lan sanèsipun. Kethèk ingkang dipun-ginakaken ing Indonésia limrahipun saking spésies kethèk Macaca Fasfascicularis. Kethèk ingkang nglaksanakaken manéka warni atraksi punika dipuniringi tabuhan déning tiyang satunggal utawi langkung.

Piranti musik ingkang dipuntabuh limrahipun awujud gendhang alit ingkang dipuntabuh mawi satunggal asta, lan asta ingkang sanèsipun nyepengi tali ingkang kanggé njired kethèk. Pagelaran punika dipungelar sarana mubeng satunggal papan dhateng papan sanèsipun ing wewengkon ingkang kathah tiyang manggén. Limrahipun tiyang ingkang ningali punika laré-laré alit. Amargi punika, dhatengipun rombongan kethèk ogléng tansah dipunremeni laré-laré alit. Karemenan laré-laré alit punika dados rejeki tumrap rombongan kethèk ogléng. Arta sawéran saking wargi dados sumber rejeki rombongan kethèk ogléng. Sinau saking kathah panliten ing wewengkon Afrika, bilih wonten kamungkinan manawi kethèk dados prantara lelara HIV ingkang nglantari AIDS tumrap manungsa. Kanggé laku pananggulangan, toya ingkang medal saking awakipun kethèk ampun ngantos kénging badanipun manungsa ingkang taksih nandhang gerah nalika kethèk nyokot utawi nyakar kulit.

Cathetan suku 

Artikel mawa basa krama
Kethèk
Èksploitasi kéwan
Carl Edward Sagan (). Dhèwèké astronom saka Amérika, pelopor disiplin ngèlmu eksobiologi, lan panggagas nggolèk  makluk cerdas saka luar akasa (Search for ExtraTerrestrial Intelligence/SETI). Dhèwèké dikenal ing sapenjuru donya amarga buku-buku best-seller kanthi tema sains populer sing ditulis.

Biografi 
Carl Sagan lair ing Brooklyn, New York, tanggal 9 November 1934. Bapake punggawa garmen, déné ibune ibu rumah tangga. Nalika cilik uripe dhèwèké prasaja amarga upah nyambut gawé wong tuwane uga pas-pasan. Dhèwèké kuliah ing Universitas Chicago banjur olèh gelar sarjana (1955) lan master (1956) ing babagan fisika. Sadurungé wis naté olèh gelar doktoral ing babagan astronomi lan astrofisika taun 1960 uga ing Universitas Chicago

Rujukan 

Astronom Amérikah Sarékat
Tokoh saka Brooklyn
SETI
Lair 1934
John Mayer ingkang gadhah asma lair John Clayton Mayer inggih punika salah satunggalipun aktor, penyanyi, lan musisi saking Amérika, kalairan Fairfield, Connecticut, 16 Oktober 1977. Mayer misuwur amargi album Room For Squares (2001) ingkang dipunlajengaken kanthi album Heavier Things (2003). Piyambakipun naté batal debut ing Music Festival ing Las Vegas, sareng kaliyan Tony Bennett ing Los Angeles. Sapanunggalipun punika album John Mayer Born and Raised ingkang badhé dipunrilis, dipunundur amargi piyambakipun gerah.

Karir John Mayer 
Album solo piyambakipun ingkang no satunggal inggih punika Inside Wants Out (1999), saderengipun album kekalih ing ngandhap. Dipunlajengaken kaliyan album Any Given Thursday (2003), Heavier Things (2003), As/Is (2004), Continuum (2006) lan The Village Sessions (2006).

Ing taun 2003, Mayer gadhah penghargaan Best Male Pop Vocal Performance saking Grammy Award kanggé tembang Your Body Is a Wonderland. Lan ing taun 2006, kanggé single Waiting on the World to Change ing album Continuum (2006). Piyambakipun gadhah sebatan dados Best Pop Vocal Album lan Best Male Pop Vocal Performance ing Annual Grammy Awards ing-49 taun 2007.

Mayer sareng kaliyan Pino Palladino lan Steve Jordan gadhah trio ingkang dipunparingi asma John Mayer Trio.

Album saking John Mayer 
 Battle Studies, 5 Oktober 2010
 Where The Light Is:John Mayer Live In Los Angeles, 1 Juli 2008
 Continuum, 12 September 2006
 Any Given Thursday 2003
 Heavier Things 2003
 Inside Wants Out 2002
 Room For Squares 2001

Cathetan suku 

Aktor Amérika
Lair 1977
Doa Putra Ebal Johan Likumahuwa utawi ingkang langkung misuwur kanthi asma Utha Likumahuwa (). Utha Likumahuwa punika salah satunggaling penyanyi Indonésia ingkang asalipun saking Ambon.

Utha Likumahuwa punika salah satunggaling musisi Indonésia ingkang gadhah daya prabawa tumpraping donyaning musik Indonésia. Utha nikah kaliyan Debbie Farida. Saking pernikahan punika, Utha patutan ingkang cacahipun kalih. Sasampunipun dangu makarya wonten jagading hiburan, Utha banjur langkung aktif wonten pelayanan rohani. Utha Likumahuwa punika paklik saking Barry Likumahuwa. Utha kaserang stroke sasampunipun sowan wonten dalem sadhérékipun wonten ing Pekanbaru nalika wulan Juni 2011. Sasampun dipunpriksa, asil pemriksaan nedahaken bilik Utha gadhah lelara diabétes saha gangguan jantung. Miturut diagnosis dhokter, wonten penyumbatan darah ing polo ingkang saged njalari stroke. Amargi lelara punika badanipun Uthe lajeng lumpuh sepalih.
Utha Likumahuwa tilar donya nalika dinten Slasa tanggal 13 September 2011. Utha séda nalika jam 13.10 kanthi yuswa 56 taun.
Nalika taun 1989, Utha nampi penghargaan Penampilan ingkang saé piyambak ingkang nomer kalih ing ASEAN Pop Song Festival 1989 ingkang manggèn wonten Manila. Lagu Sesaat Kau Hadir karya cipta Budi Bachtiar saha Aldino dados lagu ingkang saé piyambak wonten Festival punika. Lagu kanthi irah-irahan Sesaat Kau Hadir ugi dipunpopuleraken kaliyan penyanyi Philipina Ronnie Liang kanthi irah-irahan Gusto Kita.

Cathetan suku 

Artikel mawa basa krama
Penyanyi Indonésia
Suku Hakka (Basa Mandarin: 客家人Kèjiā ren) iku saka 56 suku kang ana ing Republik Rakyat Cina. Sebenere Suku Hakka iku anak suku, nanging suku iki kagolong anak suku kang misuwur.

Jeneng Hakka duwé teges kulawarga kang teka, hak tegesé tamu utawa kang teka lan ka tegesé kulawarga.
Suku Hakka iku kagolong suku kang akèh wargane, paling akèh ana ing provinsi GuangZhou, JiangXi, Fujian. Provinsi Fujian iku punjere panggon uripé suku Hakka, lan olèh jejuluk minangka Papan Eyang buyute Wong Hakka utawa Tanah Leluhur Orang Hakka.

Ing Indonésia Suku Hakka akèh urip ing Acèh, Bangangka Belitung, Jawa, lan Kalimantan Kulon. Wong suku Hakka iku kasebar ing donya.

Wong Hakka duwé basa dhéwé, ya iku Basa Ke. Basa Ke iki kagolong pitu basa laladan kang digunakaké Bangsa Cina. Ing Indonésia Basa Ke kaloka minangka Basa Kejia utawa Basa Khek.
Ing Cina, salah siji warisan saka suku Hakka kang nganti saiki isih ana lan diakoni minangka warisan donya, UNESCO ya iku omahé suku Hakka, kang diarani Tu Lou. Tu Lou duwé teges omah saka lemah. Omah iki diyasa wiwit abad angka 12. Tu Lou ana ing kulon kidule provinsi Fu Jian ing kidul Cina. Wujudé yasan iki bunder, pasagi dawa, pasagi. Yasan iki duwé lawang siji, sing paling ngisor ora ana jendhelane, supaya ora dileboni maling.

Cathetan sikil 

Suku bangsa ing Cina
Cina
Oki Setiana Dewi ya iku artis Indonésia kang maragakake tokoh Anna sajeroning filem Ketika Cinta Bertasbih.

Lair 
Oki lair ing Batam, Kapuloan Riau, tanggal 13 Januari 1989. Oki lair saka pasangan trah Palembang, Suliyanto lan Yunifah Lismawati.

Karier 
Sakawit umur 16 taun, Oki ngrantau marang tlatah Jawa lan netep ing Dhépok. Dhèwèké banjur kuliah ing Universitas Indonésia. Oki naté dadi lakon ing FTV sadurungé nganggo jilbab ing taun 2005. Karire ing donya seni peran naté mandeg sadurungé akhire dhèwèké meragake karakter utama sajeroning filem Ketika Cinta Bertasbih.

Saiki Oki duwé kasibukan anyar ya iku dadi penulis. Dhèwèké wis ngetokaké buku perdanane kanthi judhul Melukis Pelangi sing wis ngalami cithak ulang. Buku iki isiné cathetan atine lan perdalanan sakdawane urip tekan saiki.

Filmography 
 "Ketika Cinta Bertasbih" (2009)
 "Ketika Cinta Bertasbih 2" (2009).

Sinetron 
 Ketika Cinta Bertasbih Spesial Ramadhan
 Ketika Cinta Bertasbih Meraih Ridho Ilahi
 Dari Sujud Ke Sujud.

Achievement 
 Pendatang Anyar Wanita Paling Apik Indonésian Movie Award 2010
 Pendatang Anyar Wanita Favorit Indonésian Movie Award 2010.

Oki lan KCB 
Oki mulane ndaftar kanggo peran Husna sajeroning filem Ketika Cinta Bertasbih, nanging saklawase karantina, dhèwèké disaranake déning juri kanggo lumebu sajeroning golongan lelakon Anna. Sanajan kaget lan minim persiapan kanggo meragake karakter Anna, akhire Oki kepilih kanggo dadi tokoh Anna.

Pendhidhikan 
 Sastra Walanda Fakultas Ilmu Budaya Universitas Indonésia.

Prestasi 
 Aktris Paling Apik Festival Teater Petang Kreatif FIB UI 2008
 Mahasiswa Anyar Paling Apik sajeroning Orientasi Kehidupan Kampus UI (2007)
 Juara II Speech Contest tingkat SLTA se-Jabodetabek PPPG Basa
 Juara 2 Winner Debating Constest tingkat Provinsi Jawa Barat (2005)
 Juara I Busana Muslim Anak Negeri Lancang Kuning se-Kapuloan Riau
 Princess Fotogenic Hotèl Mulia Panorama Batam (2004)
 Unggulan Covergirl Aneka Yess (2003)
 Putri Bunga Argadia Tingkat Nasional ing Jakarta.

Cathetan suku
Kholidi Asadil Alam ya iku aktor Indonésia kang meragake tokoh Azzam sajeroning filem Ketika Cinta Bertasbih. Tokoh Azzam ya iku mahasiswa program Sarjana ing Universitas Al-Azhar Kairo kang ngalkoni kuliyah tekan 9 taun nanging ora lulus-lulus amarag disambi dodol tempe, nggawe bakso, lan dadi tukang masak kang sarwa bisa.

Lair 
M. Kholidi Asadil Alam lair ing Bangil, Pasuruan, Jawa Wétan, 30 Maret 1989. Kholidi biyasa diceluk Odi, duwé dhuwur 185 cm lan abot 80 kg, anak pambarep saka telung paseduluran.
Dhèwèké lair saka pasangan Abdul Latief Adenan lan Affidatuzzahro.

Karier 
Odi sakawit cilik wis seneng donya teater. Dhèwèké uga mèlu teater nalika sekolah, lan nalika ing Jakarta naté mèlu Teater Ciliwung lan Teater Populer Slamet Rahardjo. Miturut Habiburrahman El Shirazy, Kholidi dianggep cedhak karo karakter tokoh Azzam.

Kholidi mèlu prosès audisi ing Jakarta. Dhèwèké éntuk informasi saka sawijining pelukis ing Bulungan. Kholidi pindhah saka Pasuruan nalika nerusaké pendhidhikan SMA ing Jakarta. Sadurungé mèlu audisi, dhèwèké kerja ing sawijining usaha distribusi kain sarung lan dodol ayam goreng ing ngarep TMP Kalibata Jakarta.

Saiki sawisé kasil sajeroning meragake tokoh Azzam ing filem Ketika Cinta Bertasbih I dan II, Kholidi tenanan minangka cita-citane kanggo nambah kawruh ngèlmu binis. Kholidi wis kedhaftar dadi mahasiswa Harvard Business School. Kholidi éntuk beasiswa saka HBS kanggo ngangsu kawruh ing AS.

Filmografi 
 “Ketika Cinta Bertasbih” (2009)
 “Ketika Cinta Bertasbih 2″ (2009.

Penampilan Liya 
 Adzan Subuh ing RCTI – 2009
 Adzan Maghrib ing RCTI mung kanggo giyaran RCTI ing Jakarta)-2009
 Doa puasa ing RCTI ing wulan Ramelan– 2010
 Doa Buka Puasa ing RCTI ing wulan Ramadhanmung kanggo giyaran RCTI ing Jakarta) – 2010.

Sinetron 
 Ketika Cinta Bertasbih Spesial Ramadhan
 Ketika Cinta Bertasbih Meraih Ridho Ilahi
 Dari Sujud Ke Sujud.

Odi lan KCB 
Dhèwèké éntuk informasi audisi saka pelukis ing Bulungan ya iku mas Sis, manawa Sinemart mbuka audisi kanggo golèk 5 pemeran utama kanggo filem Ketika Cinta Bertasbih. Miturut mas Sis karaktere dhèwèké cocog karo tokoh Azzam ing novèl karyané Habiburrahman El-Shirazy. Sawisé nyinaoni, banjur dhèwèké ngirim CV lan foto marang Sinemart lan kasil kepilih meragake tokoh Azzam.

Hobi 
 Ngaji
 Karate
 Voli
 Beladhiri
 Sepakbola.

Prestasi 
Prestasi Kholidi Azadil Alam:
-Juara I Peragaan Busana Muslim Jombang (2000)
-Juara I Cak & Yuk Cilik Kabupatèn Pasuruan
-Juara I Peragaan Busana Muslim se-Jawa Timur (2001)
-Juara I Duta Ulah raga DKI (2005)
-Duta Wisata Pulau Seribu
-Juara I Liga Sepak Bola Pelajar Jakarta-Selatan
-Juara II Karate Se-DKI (2006)
-Juara I Turnamen Voli Tingkat SMU (2006/2007).

Cathetan suku
Meyda Sefira sawijining artis anyar ing donya seni pêran Indonesia.

Lair 
Meyda lair tanggal 20 Mèi 1988 ing Bandung, Jawa Barat.

Karier 
Sakawit cilik Meyda sunyatane wis akrab karo donya modeling. Nalika sekolah dhèwèké naté dadi modhèl pit Polygon, Modhèl Perumahan Citraland Surabaya, lan modhèl brosur bimbingan belajar SSC.

Nalika kuliyah, dhèwèké uga dadi modhel freelance Skaters (2007).

Prestasi 
 Juara ke-2 kanggo aji UAN paling dhuwur ing sekolahé
 Mahasiswa Berprestasi ITENAS jurusan Teknik Lingkungan taun 2008.

Pendhidhikan 
 mahasiswi Teknik Lingkungan ITENAS lan aktif ing Himpunan Mahasiswa lan Paduan Suara.

Meyda lan KCB 
Meyda seneng banget marang karya-karyané Kang Abik, utawa Habiburrahman El Shirazy, kaya ta novèl Ayat-Ayat Cinta lan Ketika Cinta Bertasbih. Mula dhèwèké ketarik nalika ana audisi kanggo filem Ketika Cinta Bertasbih.

Meyda mangertèni manawa ana audisi saka TV lan tabloid, lan akhire dhèwèké kasil lolos meragake tokoh Husna sajeroning filem iki.

Film iki dadi debute ing donya filem Indonesia, lan Meyda langsung bisa entok lakon ing filem kang kaetung sukses ing Indonesia.

Filmografi 

 "Ketika Cinta Bertasbih" (2009)
 "Dalam Mihrab Cinta" (2010.

Sinetron 
 Ketika Cinta Bertasbih Spesial Ramadhan
 Ketika Cinta Bertasbih Meraih Ridho Ilahi
 Dari Sujud Ke Sujud.

Cathetan suku 

Aktris Indonésia
Tokoh Bandung
Sun Yat-Sen (Hanzi: 孫逸仙, Pinyin: Sūn Yì-xian, ) iku pamimpin kang dadi punjeré révolusi Républik Rakyat Cina lan diakoni kanthi wiyar minangka Bapak Nagara Cina Modhèrn, ing Cina dharatan uga ing Taiwan.

Nalika iku, Républik Rakyat Cina dipréntah déning raja kang maréntah kaya déwa. Sun Yat-Sen percaya yèn Cina perlu ditata kanthi cara anyar kanthi révolusi. Nalika taun 1895, dhèwèké ngraman ing Kanton, nanging bisa dikalahaké. Yèn diétung dhèwèké nglakoni ping sewelas révolusi marang Wangsa Qing lan akiré bisa ngalahaké kakaisaran, lan kaisar mènèhaké jabatané. Banjur Cina malih dadi Républik Cina nalika taun 1911 kang diyasa déning Sun Yat-Sen. Dhèwèké iku sing ngedegaké parté kang tuwa dhéwé ing sajarah modhèren Cina, Kuomintang (KMT). Dhèwèké dadi présidhèn nalika taun 1912, lan nalika taun 1923-1925.

Nalika taun 1925, Sun Yat-Sen mati ing Cina. Telung taun sabubaré iku, Chiang Kai-shek, Salah siji saka pandhukungé kapilih dadi présidhèn.

Kanggo mèngeti jasané Sun Yat-Sen, diyasa yasan kang arané Balai Pèngetan Dr. Sun Yat-sen (Hanzi: 國父紀念館, basa Inggris: National Dr. Sun Yat-sen Memorial Hall) kang isiné kanggo punjeré kabudayan lan kasenian.

Cathetan sikil

Pranala njaba 
 ROC Government Biography
 Dr. Sun Yat-Sen Foundation of Hawaii: A virtual library on Dr. Sun in Hawaii including sources for six visits  
 Dr. Sun Yat-sen's "immigration" into the US with his successfully claimed (but of course illicit) "Certificate of Hawaiian birth" NARA Government documents  cf. also Dr. Sun Yat-sen Foundation Hawaii, 5th visit 
 Sun Yat-sen in Hong Kong, from HKU website 

Lair 1866
Pati 1925
Tokoh Républik Cina
Présidhèn Cina
Jamur tiram (Pleurotus ostreatus) punika salah setunggaling jamur pangan saking golongan Basidiomycota. Jamur tiram kalebet kelas Homobasidiomycetes. Jamur tiram gadhah ciri-ciri umum wohipun awarni pethak nganti krèm saha tudhungipun gadhah wangun kados setengah bunderan mèmper cangkok tiram kanthi pérangan tengah radi cekung. Jamur tiram taksih gadhah kerabat kaliyan Pleurotus eryngii saha asring dipunwastani kanthi nama King Oyster Mushroom.

Jamur tiram gadhah tudhung ingkang saged owah warninipun. Saged awarni cemeng, klawu, coklat, ngantos pethak. Pérangan njawinipun alus saha lunyu kanthi dhiameter 5–20 cm, Pérangan pinggir tudhung mulus saha gadhah lekukan sakedhik-sakedhik. Jamur tiram gadhah spora kanthi wangun batang saha gadhah ukuran 8-11×3-4μm. Miselium ingkang wonten ing jamur tiram awerni pethak saha saged tuwuh kanthi rikat.

Wonten ing alam bébas, jamur tiram saged dipuntingali saben taun wonten ing wana pagunungan ingkang nggadhahai hawa ingkang sejuk. Woh jamur tiram katingal tumpuk-tumpukan wonten ing sanjawinipun wit kang sampun kropos utawi pokok batang tetaneman ingkang sampun dipuntegor.

Pambudidayan jamur tiram limrahipun kanthi medhia tanem bledhegan utawi serbuk graji.

Kajawi saged dipun-ginakaken kanggé campuran masakan, jamur tiram kalebet bahan baken obat statin. Jamur tiram saged mejahi saha nyerna nematoda ingkang tujuwanipun supados pikantuk nitrogen.

Jamur tiram kathah jinisipun ingggih punika tiram pethak, tiram coklat, tiram abrit.

Cathetan suku 

Jamur pangan
Basidiomycetes
Artikel mawa basa krama
Jamur merang (Volvariella volvacea, sinonim: Volvaria volvacea, Agaricus volvaceus, Amanita virgata utawi Vaginata virgata) ing basa Acèh dipunwastani kulat jeramoe. Jamur merang punika salah setunggaling spésies jamur pangan ingkang kathah dipunbudidayakaken wonten ing Asia Wétan saha Asia Kidul-wétan ingkang gadhah iklim tropis utawi subtropis. Nami jamur merang punika asalipun saking basa Tionghoa cǎogū (Hanzi).

Jamur merang gadhah wangun bunder kados tigan. Jamur merang warninipun coklat peteng|coklat peteng ngantos klawu saha dipuntutupi mawi selubung. Jamur merang ingkang diwasa gadhah cawan ingkang warninipun coklat tuwa radi klawu ing pérangan tudhungipun, déné gagangipun gadhah warni coklat nèm. Jamur merang ingkang dipunsadé kanggé dipundhahar punika jamur merang ingkang taksih enèm saha dèrèng wonten lapisan cawan wonten tudhungipun.

Jamur merang dipunbudidayakaken wonten ing wewangunan omah kaca ingkang dipunwastani kumbung. Jumbuh kaliyan namanipun, jamur merang ngginakaken dami kanggé medhia tanem. Dami punika sami kaliyan merang inggih punika wit pantun. Miturut panalitèn, limbah kapas ugi saged dados medhia tanem ingkang saged ngasilaken asil prodhuksi ingkang saé tumrap jamur merang. Jamur merang misuwur kanthi nama warm mushroom. Punika amargi jamur merang saged gesang wonten ing suhu ingkang panas inggih punika antawis 30-38°C kanthi suhu ingkang saé piyambak inggih punika 35 °C. Jamur merang punika dipun-ginakaken dados bahan pangan ingkang gadhah protéin ingkang kathah.

Cathetan suku 

Jamur pangan
Basidiomycetes
Artikel mawa basa krama
Jamur kuping abrit utawi mawi basa Jawi ngoko jamur kuping abang (Auricularia auricula-judae, sinonim Auricularia auricula, Hirneola auricula-judae) punika salah setunggaling spésies saking kelas Heterobasidiomycetes (jelly fungi). Jamur kuping abrit punika gadhah warni coklat tuwa radi abrit. Jamur kuping abrit punika gadhah wangun ingkang mèmper kados talinganipun manungsa. Jamur kuping abrit gadhah tekstur ingkang kenyal. Habitat jamur kuping abrit punika wonten alam bébas mliginipun tuwuh wonten ing wit-witan ingkang sampun pejah ingkang teles saha lembab.

Jamur kuping abrit limrahipun dipunsadé kanthi wangun ingkang sampun garing. Manawi badhé dipunmasak jamur kuping abrit ingkang garing punika kedah dipunkum rumiyin wonten ing toya. Jamur kuping abrit punika limrahipun dipun-ginakaken kanggé masakan-masakan Asia.

Nalika jaman rumiyin, jamur kuping abrit gesang ing papan saenggèn-enggèn, nanging sapunika, jamur kuping abrit sampun kathah ingkang dipunbudidayakaken. Jamur kuping abrit punika dipunbudidayakaken wonten ing griya kanthi suhu kirang langkung 24-36 drajat Celsius. Jamur kuping abrit kalebet taneman ingkang aleman saha sènsitif. Manawi suhunipun langkung panas utawi langkung asrep, jamur kuping abrit punika boten saged tuwuh kanthi sampurna, malah-malah saged pejah. Boten sembarang tiyang saged manèn jamur kuping abrit, kedahipun tiyang ingkang sampun trampil.

Miturut èlmu pangobatan tradhisional Cina, jamur kuping abrit gadhah kaginan kanggé jampi lelara.

Galeri

Cathetan suku 

Basidiomycetes
Jamur pangan
Artikel mawa basa krama
Jamur kuping pethak utawi mawi basa Jawi ngoko jamur kuping putih ingkang gadhah nama Latin Tremella fuciformis punika salah setunggaling spésies saking kelas Heterobasidiomycetes (jelly fungi). Jamur kuping pethak gadhah badan ingkang wangunipun kados rumbai-rumbai ingkang boten aturan. Jamur kuping pethak gadhah warni pethak saha bening utawi transparan kados ager-ager.

Wonten ing basa Tionghoa, jamur kuping pethak misuwur kanthi nama pinyin: yin er, "kuping pérak" utawi (pinyin: bai mu er, "kuping wit putih").

Jamur kuping pethak tuwuh wonten ing kayu ingkang sampun lapuk saking wit-witan ingkang ronipun wiyar. Jamur kuping pethak wonten ingkang dipunmasak nalika taksih seger, wonten ugi ingkang dipunmasak kanthi dipungaringaken rumiyin. Jamur kuping pethak ingkang dipungaringaken punika wangunipun lajeng mengkeret. Manawi badhé masak jamur kuping pethak ingkang garing punika kedah dipunkum rumiyin wonten toya. Jamur kuping pethak langkung kathah dipunsadé kanthi wangun garing.

Jamur kuping punika asring dipun-ginakaken kanggé dhaharan panutup. Jamur kuping pethak boten gadhah raos menapa-menapa. Jamur kuping pethak gadhah tèkstur ingkang kenyal kados jelly nalika dipudhahar. Jamur kuping pethak punika migunani tumrap kaséhatan manungsa.

Kajawi dipunmasak, jamur kuping pethak ugi saged dipundamel ès. Ès punika dipunwastani ès jamur kuping pethak.

Cathetan suku 

Basidiomycetes
Jamur pangan
Artikel mawa basa krama
Jamur kancing (Agaricus bisporus), jamur kompos utawi champignon punika salah setunggaling jamur pangan. Jamur kancing gadhah wangun bunder kados kancing. Jamur kancing warninipun pethak utawi wonten ugi ingkang awerni krèm, utawi soklat enèm. Jamur kancing punika jamur ingkang kathah piyambak dipunbudidayakaken ing donya.

Ing basa Inggris jamur kancing dipunwastani table mushroom, white mushroom, common mushroom utawi cultivated mushroom. Déné wonten ing nagari Prancis jamur kancing dipunwastani champignon de Paris, nanging penutur basa Inggris asring mastani manawi champignon ing basa Perancis punika gadhah teges jinis-jinis fungi, kalebet jamur tedhan, jamur beracun, saha jamur ingkang njalari infèksi.

Jamur kancing dipunpanèn nalika taksih gadhah dhiamèter 2–4 cm. Jamur kancing ingkang sampun diwasa gadhah payung ingkang sampun mekar punika dhiamèteripun ngantos 20 cm.
Jamur kancing dipunsadé nalika taksih seger utawi kanthi kalèngan. Jamur kancing limrahipun dipun-ginakaken kanggé masakan Barat kados ta omelét, pizza, kaserol, gratin, saha selada. Jamur kancing gadhah ganda ingkang radi manis kados daging.

Jamur kancing ingkang taksih seger punika boten gadhah lemak saha sodim nanging ngandhut kathah vitamin saha mineral kados ta vitamin B saha potasium. Jamur kancing ugi cendhèk kalori. Jamur kancing ingkang cacahipun gangsal kanthi ukuran sedang gadhah 20 kalori.

Jamur kancing dimasak wetah utawi dipunpotong rumiyim. Jamur kancing gampil éwah warninipun dados soklat. Jamur kancing langkung saé dipunmasak sadèrèngipun éwah warninipun.
Kajawi nglawan radikal bébas, jamur kancing ugi ngandhut selenium ingkang saged mbiyantu nyegah kanker prostat.

Cathetan suku 

Basidiomycetes
Jamur pangan

de:Champignons
es:Agaricus
fr:Agaric
gl:Champiñón
lt:Pievagrybis
ru:Шампиньон
sv:Champinjon
Jamur kuping cemeng utawi mawi basa Jawi ngoko jamur kuping ireng (Auricularia polytricha, sinonim Hirneola polytricha) punika salah setunggaling spésies jamur saking kelas Heterobasidiomycetes (jelly fungi). Jamur kuping cemeng gadhah warni coklat tuwa radi bening. Jamur punika gadhah wangun ingkang wujud talingan manungsa. Wonten ing basa Tionghoa, jamur kuping cemeng punika dipunwastani kanthi nama (pinyin: yún ěr), (pinyin: máo mù ěr) utawi (pinyin: mù ěr). Jamur kuping cemeng punika limrahipun dipun-ginakaken kanggé campuran masakan Asia.

Jamur kuping cemeng tuwuh wonten ing kayu ingkang sampun bosok ing panggènan ingkang teles utawi lembab. Jamur kuping cemeng nalika taksih seger katingal kados jelly utawi ager-ager, nanging nalika sampun garing katingal mengkeret saha langkung alit tinimbang nalika taksih seger.

Jamur kuping cemeng kathah dipunsadé kanthi wangun ingkang sampun garing. Manawi badhé masak jamur punika kedah dipunrendhem wonten toya rumiyin. Jamur kuping cemeng nalika sampun dipunmasak gadhah raos kados balung ingkang empuk saha boten gadhah raos utawi raosipun nétral.

Jamur kuping cemeng ugi asring dipun-ginakaken kanggé bahan obat tradhisional amargi gadhah sipat antikoagulan. Jamur kuping cemeng punika saged kanggé tamba lelara jantung, pambuluh getih kanthi endhapan (aterosklerqsis), kanggé ngirangi kolesterol saha trigliserid, antiplatelet saha antipangenthelan getih. Jamur kuping cemeng ugi saged kanggé obat antipanggetihan.

Cathetan suku 

Basidiomycetes
Jamur pangan
Artikel mawa basa krama